#### **Agder Historielag**

Postboks 136

4662 Kristiansand S

bankgiro 3000.20.36165

agder@historielagene.no

Mobil 458 65 237



Til stede:

Birgit Attestog

Sigrid Tufteland

Dag Magne Johannesen

Per Christian Giving

Judith Cathrine Horrisland

Anne Tone Aanby

Olav Flottorp

Lars Petter Østeby

Åse Trondal (1.vara)

**Protokoll fra styremøte for Agder Historielag**

**tirsdag 11. april 2023 kl. 16.00 – 17.45 på Arkivet, Kristiansand**

**Saksliste:**

**Sak 23/23: Godkjenning av innkalling og saksliste**

Godkjent

**Sak 24/23: Godkjenning av protokoll fra digitalt styremøte 9. februar 2023**

 Godkjent med et par små rettelser.

**Sak 25/23: Årsmelding 2022**

Godkjent

**Sak 26/23: Årsmøte 2023- fordeling av oppgaver**

Dag Magne leder selve årsmøteforhandlingene, Martin kontakter kulturskolen i Åseral og Evje og Hornnes for kulturelt innslag, Olav og Cathrine tar imot inngangspenger og registrerer fremmøtte. Sigrid fotograferer.

**Sak 27/23: Agders Historie («Agdersoga»)- orientering**

Styret ble orientert om møtet som hadde vært samme dag med Berit Eide Johnsen og planen om et møte i Oslo med blant annet avdøde Stein Tvete sin kone og Per Norseng. Sistnevnte er aktuell for å fortsette med Stein Tveites manuskript og ferdigstille det bindet av Agders Historie. Det tas også sikte på et separat redaksjonsmøte med Dag Hundstad ifbm med bindet han skriver.

**Sak 28/23: Landslaget og utsending fra AH til landsmøtet**

I tillegg til styreleder Birgit Attestog, sendes resterende medlemmer av arbeidsutvalget til Landsmøtet i mai- altså Sigrid Tufteland og Olav Flottorp.

**Sak 29/23: Handlingsplan**

 Styret fordelte oppgaver og punkter på Handlingsplanen 2023-2025

**Sak 30/23: Budsjett 2023**

 Budsjettforslaget ble godkjent av styret og skal legges frem for årsmøtet.

**Sak 31/23: Hjemmeside**

Olav Flottorp og undertegnede, Martin Ledang, informerte litt om arbeidet med ny hjemmeside for Agder Historielag som er oppe og går og fremdriftsplaner her. Olav Flottorp vil bli honorert for denne jobben.

**Sak 32/23: Nytt medlem av valgnemda**

Styreleder Birgit Attestog har mandat fra styret til å finne en ny kandidat til valg på årsmøtet som nytt medlem av valgnemda.

**Sak 33/23: Eventuell deltaking på Naturligvis (Landbrukets dag)/messe i 2023**

Styret besluttet at AH ikke deltar med stand på Landbrukets dag i år, men at AH heller tar sikte på å delta på andre messer eller arrangement i år.

**Sak 34/23: Eventuelt/ neste styremøte**

Det ble kort orientert om besøk hos lokallag og aktiviteter i lokallag.

 Neste styremøte ble satt til 23. mai kl. 17 og blir et digitalt styremøte.

Kristiansand, 21/04- 23

*Martin Ledang*

Organisasjonssekretær